**רן חליל יוסף דנקר** (נולד ב-7 בינואר 1984) הוא זמר-יוצר ושחקן ישראלי.

ביוגרפיה
--------

דנקר בהופעת הבכורה של "שווים" בחיפה, 2007
נולד בנורפוק, וירג'יניה שבארצות הברית. הוא בנם של השחקן אלי דנקר ודלית דנקר. הוא נולד בשם **חליל יוסף**, שם שניתן לו על ידי אביו, אך כבר בגיל 6 וחצי, בעוד הוא לומד בכיתה ב', בחר לשנות אותו לשם הפרטי הזגת צערדךלחמצנלםנכ. בשנת 2012 הוסיף את **חליל** כשמו האמצעי.

בגיל שנתיים וחצי עלה עם אמו לישראל. הם התגוררו בקיבוץ האון, לאחר מכן בבית זית, בתל אביב ולבסוף בנתניה.

את שירותו בצה"ל עשה כטכנאי מסוקים בבסיס חיל האוויר פלמחים. הוא שירת במשך שנה וחצי, אך השתחרר בטרם עת מסיבה רפואית.

קריירה
------

לאחר שחרורו, הופיע דנקר במספר סרטוני פרסומת, כמו פרסומת לבזוקה ופרסומת בעירום לעלייתו של ערוץ 10 ב-2002.

בשנת 2004 החל להופיע בסדרת הטלוויזיה המוזיקלית של חברת yes "השיר שלנו", לצד אניה בוקשטיין, נינט טייב, אליענה בקייר, מיה דגן ועוד. דנקר המשיך לשחק בתוכנית עד לסופה בשנת 2007. ב-2005 זכה בפרס מסך הזהב על משחקו ב"השיר שלנו", וב-2006 היה מועמד לפרס האקדמיה הישראלית לטלוויזיה בקטגוריית "שחקן בסדרה יומית" על תפקידו בסדרה.

ב-2004 השתתף בפסטיגל "לא יאומן כי פסטיגל" ושר את השיר "כמו רובין הוד", איתו זכה במקום השלישי. כמו כן, השתתף ב-2005 ב"פסטיגל גיבורי-על", ושירו "איש הברק", זכה במקום הראשון בתחרות השירים. דנקר השתתף גם בפסטיגל 2006 (פסטיגל פנטזיה) וזכה עם השיר "לב אמיץ" במקום הראשון בתחרות השירים. בשנת 2005 הופיע במחזה "צלילי המוסיקה", לצד אפרת בוימולד ואניה בוקשטיין.

מ-2005 עד 2007 דנקר זכה בתואר "שחקן השנה" בטקס נבחרי הילדים. בנוסף, זכה ב-2008 בפרס "הרכב השנה" יחד עם עילי בוטנר ובפרס "החבר הכי טוב שאני רוצה שיהיה לי".

מ-2006 עד 2008 הוביל את קמפיין האופנה הארצי של חברת ההלבשה "דיאדורה", ומ-2007 עד 2008 את הקמפיין הבינלאומי של החברה.

בשנת 2008 החל בחברת הלוויין "YES" שידורה של סדרת הטלוויזיה "דני הוליווד", בה גילם דנקר את הדמות הראשית, "דני הוליווד" - כוכב זמר ישראלי משנת 1968.

באותה שנה הגיע לאקרנים סרט הקולנוע "חסר מנוחה" של הבמאי עמוס קולק, בו שיחק דנקר את צח, חייל מצטיין שטס לחפש את אביו (משה איבגי) שעזב אותו בגיל צעיר וברח לניו יורק. הסרט התקבל לפסטיבל ברלין ושם זכה דנקר בפרס "השחקן הכי יפה על השטיח האדום", שהוענק לו על ידי הטלוויזיה הגרמנית.

בינואר 2009 השתתף בעונה השנייה של הסדרה "מסכים" בתפקיד נמרוד מן, אדם הסובל מפיגור שכלי קל.בנוסף כיכב בתפקיד הראשי לעונה השניה של דני הוליווד .

באוגוסט של אותה שנה יצא לאקרנים הסרט "עיניים פקוחות", בבימויו של חיים טבקמן. בסרט, שהשתתף גם בפסטיבל הקולנוע בירושלים 2009 והתמודד על פרס וולג'ין, מגלם דנקר הומוסקסואל חרדי שמנהל רומן עם גבר נשוי, המגולם על ידי זהר שטראוס. דנקר קיבל מועמדות לפרס אופיר לשחקן המשנה הטוב ביותר על תפקידו בסרט.

בספטמבר 2009 עבר דנקר לניו יורק כדי ללמוד משחק. בקיץ 2011 חזר לישראל.

בדצמבר 2010 שיחק בסרט האימה של אהרון קשלס ונבות פפושדו "כלבת", בו גילם טניסאי צעיר שאובד יחד עם חבריו ביער. מיד עם חזרתו לארץ, בקיץ 2011, החל לככב בסדרת המתח "תא גורדין", שכתב העיתונאי והסופר רון לשם. הסדרה עלתה לאוויר בינואר 2012.

בשנת 2013 הצטרף דנקר לקבוצת הצעירים בתיאטרון "הבימה", שם הוא שיחק בהצגה "השבועה", שהחלה באוקטובר אותה שנה. בהצגה הוא משחק בתפקיד ראשי, כבן של סוחר הים. ב-2014 החל לגלם את דמותו של גבריאל בעיבוד לספר "המאהב" של א.ב יהושע. באותה השנה גילם דנקר את דמותו של ניר בסרט "מתחת קו המים". בשנת 2015 הצטרף להצגה "נעצר בחצות" בתיאטרון הבימה ולמחזמר "אוויטה" מאת אנדרו לויד ובר וטים רייס. במחזמר מגלם דנקר את דמותו של צ'ה.

זכה בפרס קלצ'קין לשנת 2016 על משחקו בהצגה "נעצר בחצות" ובמחזמר "אוויטה".

רן דנקר ועילי בוטנר מופיעים בעצרת הנוער ביד ושם ביום השואה תשס"ט, 2009
בשנת 2017 הופיע בתפקיד הראשי בסרט הקולנוע "מוטלים בספק" כאסי, תסריטאי ומשורר תל אביבי, שנשלח לעבודות שירות כמורה של חבורת נערים עבריינים. דנקר היה מועמד לפרס אופיר לשחקן הראשי הטוב ביותר על תפקידו בסרט זה.

בשנת 2018 עלתה לשידור ב-HOT סדרת הטלוויזיה "מיגל" בכיכובו. באותה שנה התקבלה הסדרה לפסטיבל קאן, שם זכתה הסדרה בפרס אנסמבל השחקנים.

במאי 2019 החל לשחק בסדרת הטלוויזיה "גיבור אמיתי" מאת אורי גרוס. על תפקידו בסדרה היה מועמד לפרס האקדמיה הישראלית לטלוויזיה כשחקן הראשי בסדרת ילדים ונוער.

בחנוכה 2019 החל לגלם את רובין הוד בהצגה "רובין הוד לוחמי הצדק", לצד רוני דלומי, חנה לסלאו, שלומי קוריאט ואגם בוחבוט. בדצמבר 2020 השתתף ב-"My פסטיגל". באותה שנה השתתף בתפקיד אורח בתוכנית ארץ נהדרת בתור יועז הנדל.

ב-22 ביולי 2021 יצא הסרט "אחד בלב" בכיכובו, של הבמאית טליה לביא, לצד השחקנית אביגיל הררי. באותו החודש, הצטרף דנקר כשופט בתוכנית המציאות "אקס פקטור ישראל".

דנקר השתתף בפסטיגל 2021, שם גילם אלמן המתחיל רומן עם מלאכית.

באוגוסט 2021 החל להוביל את קמפיין חברת האופנה "רנואר". באותה השנה, הופיע כפרזנטור של חברת סלקום.

ב-20 בפברואר 2022, הצטרף לצוות השיפוט של "הכוכב הבא", המשודרת בקשת 12.

ב-20 במרץ 2023 הוא נבחר יחד עם עילי בוטנר לקבל את פרס המצוינות של אלווין ישראל ע"ש אילן גילאון עבור השיר "שווים".

### קריירה מוזיקלית

באוגוסט 2007 הוציא דנקר את אלבומו הראשון, "שווים", במשותף עם המוזיקאי עילי בוטנר. קדמו לו הסינגלים "שווים" ו"בואי נעזוב". אחר כך יצאו הסינגלים "הכל מזכיר אותך", "מה שלא הספקתי לומר" שבו השתתפה בשירה סיון טלמור ו"אני אש". במצעד הפזמונים העברי השנתי של רשת ג' ושל גלגלצ לשנת ה'תשס"ח נבחרו דנקר ובוטנר כ"הרכב השנה".

בפברואר 2018 הוציא דנקר שיר נושא לסדרה "מיגל" בה הוא משחק, בשם "אין לי אף אחד". ב-6 בנובמבר 2018 הוציא את אלבום הסולו הראשון שלו "משהו אחר".

בשנת 2020 יצא הסינגל, "העיר הזאת", מתוך אלבום הבכורה "רעבה ועצבנית" של צליל דנין, אותו היא שרה יחד עם דנקר.

ביוני 2020 השתתף בפרויקט "המחברת של אליה" ופרסם יחד עם אליה רוסיליו את השיר "מלאכית".

במרץ 2021 הוציא את הסינגל "בית משוגעים", אשר הגיע במצעד כמות ההשמעות השבועית למקומות הראשונים במשך כמה שבועות רצופים, בתחנות רדיו רבות כדוגמת גלגלצ ואקו 99FM. השיר היה השיר המושמע ביותר ברדיו הישראלי במשך יותר מחודש, לפי נתוני מדיה-פורסט. בנוסף, היה השיר הישראלי המושמע ביותר בספוטיפיי ובאפל מיוזיק בישראל במשך שלושה חודשים. השיר זכה להצלחה רבה, ושהה 12 שבועות רצופים בראש המצעד של גלגלצ - ובכך שבר את השיא למספר השבועות ברצף בראש המצעד. השיר נמצא במקום הרביעי בהיסטוריית התחנה במספר השבועות הכולל במקום הראשון אחרי "הללויה" של חלב ודבש (16 שבועות), "אבניבי" של יזהר כהן (15 שבועות) ו"רסיסים" של רביב כנר (13 שבועות). השיר זכה במקום הראשון במצעד השנתי של גלגלצ לשנת תשפ"א. בנוסף זכה בטקס פרסי "איגי" בשיר השנה ובזמר השנה 2021.

ביולי 2021 הוציא יחד עם סטטיק ובן-אל תבורי את השיר "רובינזון קרוזו" כחלק מאלבום הבכורה שלהם "שבעה ירחים". באותו החודש הוציא יחד עם מירי מסיקה גרסה מחודשת לכבוד ט"ו באב של שירה "אף אחת".

ב-3 בספטמבר 2021 זכה שירו "בית משוגעים" בתואר שיר השנה, ב"טקס נבחרי ישראל בידור". ב-5 בספטמבר זכה בתואר שיר השנה ואיש השנה במוזיקה במצעד השירים השנתי של גלגלצ. יום לאחר מכן זכה עם השיר בתואר שיר השנה במצעד השירים השנתי של כאן גימל ובזמר השנה במצעד של עורכי אתר הנוער פרוגי.

דנקר ודיין מופיעים בפני ג'ו ביידן ויצחק הרצוג במשכן הנשיא, יולי 2022
ב-18 באוקטובר 2021 הוציא את הסינגל "השמלה החדשה שלי".

ב-14 ביולי 2022 ביצע במשכן הנשיא את השיר "לו יהי", לצד הזמרת יובל דיין בפני נשיא ארצות הברית, ג'ו ביידן בעת ביקורו בישראל. ב-8 באוגוסט 2022 הוציא את הסינגל "מלכת הרחבה".

ב-23 בינואר 2023 הוציא את הסינגל "כל מה שרציתי להיות". ב-10 במאי הוציא את הסינגל "חזרה למציאות". ב-11 באוגוסט הוציא את הסינגל "על גשר בעיר" יחד עם עברי לידר בצל המחאה נגד הרפורמה המשפטית. את השיר כתב והלחין לידר, בהפקה מוזיקלית של אריאל טוכמן.

ב-7 בפברואר 2024 דנקר הוציא שיר חדש בשם "עד שכל זה יעבור", בהשפעת מלחמת חרבות ברזל. השיר נכתב בשיתוף אבי אוחיון ואליה רוסיליו, בהפקה מוזיקלית של ניר מימון.

חיים אישיים
-----------

דנקר ניהל מספר מערכות יחסים עם הזמרת נינט טייב, אותה הכיר על סט הסדרה "השיר שלנו". בנוסף על הזוגיות עם הדוגמנית ליאל דניר ועם השחקניות יעל פוליאקוב, גאיה טראוב ורומי אבולעפיה.

ביולי 2015 סיפר דנקר בריאיון לעיתון "ידיעות אחרונות" על היותו ביסקסואל. הוא נשוי לבמאי איתי ויזר והשניים מתגוררים ביפו יחד עם שתי בנותיו של ויזר. באוקטובר 2023 נולדה לזוג בת בהליך פונדקאות שנערך בישראל.

דיסקוגרפיה
----------

דנקר בהופעה בצוותא תל אביב, 2007
### אלבומי אולפן

* 2018: משהו אחר

### אלבומי אולפן בהשתתפות

* 2007: שווים (ביחד עם עילי בוטנר)

### אלבומי פסקול

* 2005: השיר שלנו, הפסקול – אלבום כפול יחד עם כוכבי "השיר שלנו"

קישורים חיצוניים
----------------

ויקישיתוף מדיה וקבצים בנושא **רן דנקר** בוויקישיתוף
* רן דנקר, ברשת החברתית פייסבוק
* רן דנקר, ברשת החברתית אינסטגרם
* רן דנקר, סרטונים בערוץ היוטיוב
* רן דנקר, במיזם "אישים" לתיעוד היצירה הישראלית
* רן דנקר, במסד הנתונים הקולנועיים IMDb (באנגלית)
* רן דנקר, באתר "אידיבי", מאגר הידע העברי לקולנוע ישראלי ועולמי
* רן דנקר, באתר שירונט
* רן דנקר, באתר ספוטיפיי
* רן דנקר, באתר Discogs (באנגלית)
* רן דנקר, באתר Tab4u
* רן דנקר, דף שער בספרייה הלאומית
* רן דנקר, באתר MOOMA (בארכיון האינטרנט)

דוגמה לעמוד האינסטגרם.

* מידע על רן דנקר בקטלוג הספרייה הלאומית
* רותה קופפר, עכבר העיר אונליין, רן דנקר כמו שלא ראיתם אותו מעולם, באתר הארץ, 2 בינואר 2009
* ערן בר-און, סופר דנקר, באתר ynet, 10 בדצמבר 2010
* חגית גינזבורג‏, רן דנקר: "חוסר הבטחון עדיין קיים" - ראיון בלעדי, באתר וואלה!‏, 21 במרץ 2012
* לירון שמם, ‏"אני מתחיל להכיר את הלב שלי כמו שהוא באמת", באתר ‏מאקו‏, 18 באפריל 2013
* רן בוקר, רן דנקר: "אני לא חושב שאני אדם אמיץ", באתר ynet, 29 במאי 2015
* איתי סגל, "ידיעות אחרונות", הולך בדרכו - רן דנקר, הראיון המלא, באתר ynet, 26 ביולי 2015
* אתר למנויים בלבד  איתי סגל, תוכנית אב, באתר "ידיעות אחרונות", 17 בינואר 2018
* סרטונים רן בוקר, רן דנקר: "במצעד הגאווה בי-ם אנשים הולכים בתוך כלובים, זה נורא", באתר ynet, 13 ביוני 2019
* אתר למנויים בלבד  יואב בירנברג, "אני רק רוצה לנגן, לשיר ולהתפרנס בכבוד", באתר "ידיעות אחרונות", 9 ביולי 2020
* אתר למנויים בלבד אורית פניני, רן דנקר: "אני נותן מענה לנוער מבולבל שמנסה להבין את הזהות המינית שלו", באתר הארץ, 9 במאי 2021
* אתר למנויים בלבד  רז שכניק, קלף משוגע, באתר "ידיעות אחרונות", 14 במאי 2021

הערות שוליים
------------

1. ↑  מירי סער, שליפות: רן דנקר מעדיף רוחניות על פני דת, באתר nrg‏, 3 בפברואר 2014
2. ↑  אייל גולדמן, הגיע זמן רן, באתר nrg, 23 בנובמבר 2005
3. ↑  השבועה, באתר הבימה
4. ↑  ניר סלונים, ‏במיטה עם רן דנקר: "המאהב" של הבימה יפיוף אבל קצת אימפוטנט, באתר ‏מאקו‏, 13 במאי 2014
5. ↑  ליאורה גולדנברג-שטרן, ‏רן דנקר קיבל פרס... המשפחה הגיעה לתת כבוד!, באתר מעריב אונליין, 14 באוקטובר 2016
6. ↑  רן בוקר, "בשבילה גיבורים עפים" זכתה בפרס הסדרה הטובה ביותר בכנס הטלוויזיה בקאן, באתר ynet, 11 באפריל 2018
7. ↑  מרשת לקשת: רן דנקר עוזב את "אקס פקטור" - ומצטרף כשופט ל"כוכב הבא", באתר וואלה!‏, 20 בפברואר 2022
8. ↑  103FM, ‏השיר שלו: אלו השירים העבריים שבחר עבורכם רן דנקר, באתר מעריב אונליין, 11 בספטמבר 2020
9. ↑  השיר "בית משוגעים" של רן דנקר הוא שיר השנה של גלגלצ ו-וואלה, באתר וואלה!‏, 5 בספטמבר 2021
10. ↑  בנצי רובין, מתי ברנהרט, ‏צפו: ביצוע מרגש של 'לו יהי' בפני הנשיא ביידן, באתר "סרוגים", 14 ביולי 2022
11. ↑  *רן דנקר - מלכת הרחבה (Prod by Sync & Yinon Yahel)*, נבדק ב-2022-08-09
12. ↑  יובל אראל, עברי לידר ורן דנקר – על גשר בעיר, בבלוג של יובל אראל, מגזין מוזיקה ותרבות, 11 באוגוסט 2023
13. ↑  יובל אראל‏, רן דנקר – עד שכל זה יעבור, בבלוג של יובל אראל, מגזין מוזיקה ותרבות, 7 בפברואר 2024
14. ↑  אביב ברטלה, ואהבנו, באתר nrg‏, 10 בפברואר 2006
15. ↑  רן דנקר התחתן עם בן הזוג, באתר וואלה!‏, 15 בדצמבר 2020
16. ↑  בר זגה, אבא ואבא: בת נולדה לרן דנקר ואיתי וייזר, במדור "פנאי פלוס" באתר ynet‏, 19 באוקטובר 2023

|  |  |  |
| --- | --- | --- |
| **הקודם**:**2020: עידן חביב** | **פרסי נבחרי השנה של פרוגי - זמר השנה** **2021: רן דנקר** | **הבא**:**2022: עדן חסון** |

| אקס פקטור ישראל |
| --- |
| שופטים | משה פרץ (עונות 1-3) • עברי לידר (עונות 1-3) • רמי פורטיס (עונות 1-2) • שירי מימון (עונות 1-3) • סאבלימינל (עונה 3) • עדן בן זקן (עונה 3 אורחת) • אביב גפן (עונה 4) • נטע ברזילי (עונה 4) • מרגלית צנעני (עונה 4) • רן דנקר (עונה 4) • מירי מסיקה (עונה 4) |
| מנחים | בר רפאלי (עונות 1-3) • לירון ויצמן (עונה 4) |
| עונות | 1 • 2 • 3 • 4 |
| זוכים | רוז פוסטאנס • דניאל יפה • עדן אלנה • מיכאל בן דוד |
| מתמודדים בולטים אחרים | 

|  |  |
| --- | --- |
| עונה 1 | עדן בן זקן • ענבל ביבי • כרקוקלי • מאיה לבני • דנה לב • גלית בורג • מאי ספדיה |
| עונה 2 | יוסי שטרית • ליבי הארט • שני חזן |
| עונה 3 | ים רפאלי • רויטל זלצמן |
| עונה 4 | ענבל ביבי • ספיר סבן • לינט • עדי כהן • לירון לב • קמא קמילה • מאיה סימנטוב • שימי תבורי • עידו בי וצוקי • מאור תיתון • Anna RF • בן אלטיט • שלווה ברטי |

 |

| הכוכב הבא |
| --- |
| שופטים | צביקה הדר (עונה 1) • ריטה (עונה 1) • רני רהב (עונה 1) • אייל גולן (עונה 1) • מוקי (עונות 1–3) • אסף אטדגי (עונות 2–3) • הראל סקעת (עונות 2–6) • קרן פלס (עונה 2–) • סטטיק ובן-אל תבורי (עונה 4–8) • אסף אמדורסקי (עונה 4–) • שירי מימון (עונה 6–) • איתי לוי (עונה 7–) • נינט טייב (עונה 8–9) • רן דנקר (עונה 9–) • עדן חסון (עונה 10–) |
| מנחים | אסי עזר (עונה 1–) • אסתי גינזבורג (עונה 1) • רותם סלע (עונה 2–) • יעל גולדמן (עונה 4, בשלב האודישנים בלבד) |
| עונות | 1 • 2 • 3 • 4 • 5 • 6 • 7 • 8 • 9 • 10 |
| זוכים | אביתר קורקוס • נדב גדג' • חובי סטאר • אימרי זיו • נטע ברזילי • קובי מרימי • עדן אלנה • תמיר גרינברג • אליאב זוהר • עדן גולן |
| מתמודדים בולטים אחרים | 

|  |  |
| --- | --- |
| עונה 1 | אריה וגיל גת • טינה איברגימוב • נוי פדלון |
| עונה 2 | איקי לוי (והראסטה היברו מן) • שרי נחמיאס |
| עונה 3 | נופר סלמאן • קיארה דופלה • שטר • ליאור מיארה • רון בוחניק • מיקה צור • עדי אברהמי • מאיר גרין • אפולו |
| עונה 4 | דיאנה גולבי • ג'ולייטה • משפחת אלייב • מיכל שפירא • שחר טבוך • ליהיא גרינר • זורה קרטבלישוילי • מיטל דה רזון |
| עונה 5 | יהונתן מרגי • חן אהרוני • עדן מאירי • רינת בר • אקסום • ניסים • ליאת בנאי |
| עונה 6 | כיתריה • שפיטה • מאיה בוסקילה • להקת שלוה • נעמה גלי כהן • אתי ביטון • עילי צ'פמן • לוס כפרוס |
| עונה 7 | אלה לי להב • אור עמרמי ברוקמן • רביב כנר • מורן אהרוני • אוהד שרגאי • לואי עלי • מועדון הקצב של אביהו פנחסוב • ניקי גולדשטיין • התבלינים • דנה לפידות • ליהי טולדנו • עטרה אוריה • שירה גבריאלוב • דניאל בן-חיים • ליאורה יצחק • איציק שמלי |
| עונה 8 | ואלרי חמאתי • שי המבר • נאור אורמיה • שי הראל • בנג'מין בוזגלו • אוריין שוקרון • נועם בנאי • דניאל זילברשטיין |
| עונה 9 | ניב דמירל • כפיר צפריר • לידר דנה • אור טרגן |
| עונה 10 | מיקה משה • אריק סיני • יונתן ביטון • עידו ברטל • יהודה סעדו |

 |

| פרס עמ"י |
| --- |
| תגלית השנה | מאיה בוסקילה (פריצת השנה, 2005) • שירי מימון (זינוק השנה, 2006) • בית הבובות (תגלית השנה, 2006) • קרן פלס (2007) • רן דנקר ועילי בוטנר (2008) |
| זמר השנה | אהוד בנאי (2005) • עברי לידר (2006) • הראל סקעת (2007) • עידן יניב (2008) |
| זמרת השנה | מאיה בוסקילה (2005) • מירי מסיקה (2006) • נינט טייב (2007) • מירי מסיקה (2008) |
| הרכב השנה | הדג נחש (2005) • בית הבובות (2006) • סינרגיה (2007) • סינרגיה (2008) |
| אלבום השנה | ענה לי (2005) • מטרופולין (2006) • בעזרת הג'אם (2007) • פורטה (2008) |
| שיר השנה | "מי אוהב אותך יותר ממני" - ארקדי דוכין (2005) • "הוא" - איזבו ושוטי הנבואה (2006) • "ואת" - הראל סקעת (2007) • "זה ששומר עליי" - שרית חדד; "בואי נעזוב" - רן דנקר ועילי בוטנר (2008) |
| קליפ השנה | "שירת הסטיקר" - הדג נחש (2005) • "Perfect Cure" ‏- My Second Surprise‏ (2006) • "עם הזמן" - אביב גפן (2007) • "מכונת השירים הגדולה" - חמי רודנר (2008) |
| במאי השנה | ליאור מולכו (2005) • עמית עייני וקובי פלשמן (2006) • אסף בילט (2007) |
| תרומה מיוחדת למוזיקה העברית | שמוליק קראוס (2005) • אריק איינשטיין (2006) • שלמה ארצי (2008) |
| קטגוריות נוספות | **די.וי.די השנה**: משינה (2005) • "שבלול" - חבורת לול (2006) • **מלחין השנה**: ארקדי דוכין (2005) • **תמלילן השנה**: אהוד בנאי (2005) • **צלם הקליפים של השנה**: ניתאי נצר (2005) • **מופע השנה**: עברי לידר (2006) • **חביבי הקהל**: סינרגיה (2008) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303497105171
* GND: 142432296
* ISNI: 0000 0001 0268 3640
* LCCN: no2009148885
* NKC: xx0150233
* SUDOC: 142387088
* VIAF: 153211169
* WorldCat: lccn-no2009148885

 |